Public procurement notice: Prior Information Notice Without Call For Competition
Published: 2021-09-29
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valmistelussa olevan hankinnan kohteena on kokonaispalvelu, joka mahdollistaa Väyläviraston PDF-muotoisten, vesiväylien tietoja sisältävien väyläkorttien muuttamisen dynaamiseen muotoon.
Väyläkortti on Väyläviraston tarjoama PDF-asiakirja, joka sisältää muun muassa tietoa yksittäisen meriväylän navigoitavuudesta, karttakuvan väylästä turvalaitteineen sekä erilaisia yhteystietoja (esim. satamaoperaattori, luotsauspalvelu ja VTS-keskus).
Väyläkortti on tärkeä tietopaketti mm. ammattimerenkulkijoille, varustamoille ja huolitsijoille. Väyläkortista on saatavilla merenkulkutoiminnan kannalta oleellisia tietoja yhdestä lähteestä.
Väyläkortti koostetaan tällä hetkellä Väylävirastossa manuaalisesti. Tietoja haetaan vesiväyläsuunnitelmista ja selvitetään eri toimijatahoilta (esim. yhteystiedot). Karttakuvan osalta lähtöaineisto on olemassa muutamissa tietokannoissa. Tarvittavat tiedot omaavia ajantasaisia karttaesityksiä ei ole olemassa valmiina. Väyläkortin kartat koostetaan ja päivitetään käsin CAD-ohjelmistolla.
Hankinnan tavoitteena on tuottaa sähköinen palvelu, joka tuottaa nykyisten väyläkorttien sisällön helpommin ylläpidettävässä muodossa. Staattisen PDF-sivun sijaan tiedot tarjotaan reaaliaikaisesti olemassa olevista tietolähteistä. Palveluun lisätään yhteistyötahoille mahdollisuus tuoda omia tietojaan järjestelmään. Esimerkiksi satamat, luotsauspalvelu, hinaajapalvelut ja VTS-keskukset saavat mahdollisuuden täydentää ja ylläpitää omat yhteystietonsa.
Kehitettävään palveluun on tavoitteena koostaa tietoja useista eri lähteistä. Palvelun tietosisältöä kehitetään yhdessä yhteistyötahojen kanssa, jotta tarjottava tieto vastaa oikeisiin käyttäjätarpeisiin. Samalla osallistetaan yhteistyötahot tuottamaan palveluun tietoa. Väyläviraston rooli on tietojen koostamisessa, yhdistämisessä, palvelun tuottamisessa ja omistamansa tiedon (esim. väylätiedot, turvalaiteviat) hallinnoinnissa.
Tavoitteena on parantaa väyläkorteissa olevien aineistojen ja tietojen löydettävyyttä, saatavuutta ja päivitettävyyttä.
Tavoitteena on myös tehostaa väyläkorteista löytyvien aineistojen hallittua ja kontrolloitua käyttöä Väyläviraston ja eri toimijoiden välillä.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Ilmoittautumisohje: Toimittajan tulee ilmoittaa kiinnostuksensa osallistua tekniseen vuoropuheluun perjantai 8.10.2021 klo 12.00 mennessä lähettämällä osoitteeseen tommi.aarnio@vayla.fi viesti otsikolla: "Digitaalinen väyläkortti - markkinavuoropuhelu". Toimittajaa pyydetään ilmoittamaan viestissä seuraavat tiedot:
Kaikille hankinnasta kiinnostuneille toimittajille on tarkoituksena toimittaa lokakuun 2021 alkupuolella sähköpostitse tarjouspyynnön luonnosmateriaalia kirjallisesti kommentoitavaksi. Materiaalien kommentointiin tullaan näillä näkymin varaamaan reilun viikon kestoinen kommentointiaika. Tilaaja varaa oikeuden kutsua toimittajia myös kahdenkeskisiin neuvotteluihin, joista ilmoitetaan tarvittaessa myöhemmin.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.